דגלי יחידה בצהוב/שחור "וומפיר כפיר אימפריה" (החייל בשער המחנה הסביר לנו שוומפיר הוא ערפד).
המחסום פתוח. שתי חיילות ושני חיילים נמצאים ברחבה שבין השערים. חייל אחר על העמדה המוגבהת.
הרבה אנשים מחכים בצד של טורה. הם עוברים ללא עיכובים וממשיכים לעבודתם. טרקטור, שתי משאיות קטנות ומכוניות פרטיות. החמור עובר לטורה. הסוס לכיוון דהר-א-מאלכ. האורחת מצלמת את הסוס. למרות שלא צולמו חיילים, החייל כועס על שמצלמים חיילים. "אפשר לראות מה צילמת?" "סוסים יש בעוד מקומות" הוא קורא בכעס. "אני מבקש לא לעמוד פה ולא לצלם!" (עמדנו על החלקה שמעל המחסום) לא זזנו והוא הניח לנו והלך למלא את תפקידו. המכוניות נבדקות בקפידה. נפתחים מכסי המנוע של המכוניות והדלתות.
עד לעזיבה ב 7:40 עדר העזים לא עבר. שני צעירים המשיכו איתנו לברטעה.
12 טרנזיטים מחכים. הרבה אנשים מגיעים אל המוניות לברטעה.
תוך כדי כך הוא צועק משהו שקשור כנראה לשיר של מאיר אריאל (בעניין "כהנא צדק").
מיניבוס של ברטעה עומד ליד עמדת הכביש. ראינו את הנוסעים מניחים את הכרטיס המגנטי על "קופסה" שנמצאת מחוץ לעמדה, במקום שבעבר היו מגהצים אותו. גם היום - הנהג מביא אל העמדה את ערמת תעודות הזהות של נוסעיו.
בתוך הטרמינל יש אשנב אחד פעיל. מהתור של הממתינים למעבר נשמעו קולות שמנסים לשכנע באשר לתמונה שמופיעה בתעודה. כנראה שבהצלחה כי לאחר כ 10 דקות כולם יצאו. בינתיים הצטבר תור וצפיפות במסדרונות שאחרי החדרים. המחסומאית התקשרה וקראה למישהו שיבוא ליסייע לה. "שומר!" "למה הן עומדות פה?" אולי בשל כך היא עצרה את קרוסלת הכניסה אל הטרמינל, ואולי לא, כי תוך דקה שתים הקרוסלה שבה לעבוד. ארבעה אנשים יושבים בצד ליד הקיר. לא הצלחנו להבין למה. בשעה 08:20 הגיע אחראי ופתח אשנב נוסף. הלחץ במסדרונות ירד. היו שסיפרו על חצי שעה או יותר, היו שסיפרו שהלך מהר.